Καρλ Μπλέγκεν

Ο Καρλ Μπλέγκεν (αγγλικά: Carl William Blegen, 27 Ιανουαρίου 1887 – 24 Αυγούστου 1971), επίσης αναφερόμενος εντός της ελληνόγλωσσης βιβλιογραφίας ως Κάρολος Μπλέγκεν, ήταν Αμερικανός αρχαιολόγος, ο οποίος εργάστηκε στις ανασκαφές της αρχαίας Πύλου, κοντά στη σημερινή Πύλο και της Τροίας. Καθοδήγησε την αρχαιολογική αποστολή του Πανεπιστημίου του Σινσινάτι (Σινσινάτι), στις ανασκαφές στο λόφο του Χισαρλίκ, την περιοχή της αρχαίας Τροίας, από το 1932 ως το 1938 και έφερε στο φως το Ανάκτορο του Νέστορα στο λόφο του Εγκλιανού, το 1939 και από το 1952 ως το 1966.

 Ιστορικό
Ο Καρλ Μπλέγκεν γεννήθηκε στη Μινεάπολη της πολιτείας Μινεσότα, των ΗΠΑ, και ήταν ο μεγαλύτερος των έξι παιδιών που έκαναν η  Άννα Ρεγκίνα Μπλέγκεν (1854-1925) και ο Τζων Χ. Μπλέγκεν (αγγλικά: John H. Blegen), (1851-1928), οι οποίοι και οι δυο τους ήταν μετανάστες από το Λιλεχάμερ της Νορβηγίας.  Ο νεότερος αδελφός του Καρλ Μπλέγκεν ήταν ο ιστορικός Θίοντορ Μπλέγκεν (αγγλικά: Theodore Christian Blegen).

Ο πατέρας του Καρλ Μπλέγκεν ήταν καθηγητής στο Κολλέγιο Άουγκσμπουργκ (αγγλικά:Augsburg College) της Μινεάπολης για περισσότερα από 30 χρόνια και έπαιξε κεντρικό ρόλο στη νορβηγική Λουθηρανική Εκκλησία της Αμερικής, που ήταν τμήμα της Ευαγγελικής Λουθηρανικής Εκκλησίας των ΗΠΑ (αγγλικά: Evangelical Lutheran Church (United States).

Ο Καρλ Μπλέγκεν πήρε το πτυχίο του από το Πανεπιστήμιο της Μινεσότα το 1904 και ξεκίνησε μεταπτυχιακές σπουδές στο Πανεπιστήμιο του Γέιλ το 1907.

Σταδιοδρομία
Στην Ελλάδα, ο Καρλ Μπλέγκεν διετέλεσε υπότροφος της Αμερικανικής Σχολής Κλασικών Σπουδών στην Αθήνα (1911-1913), και κατά την περίοδο αυτή εργάστηκε σε ανασκαφές στην Λοκρίδα, την Κόρινθο και Κοράκου της Κύπρου.

Κατά τη διάρκεια του Α’ Παγκοσμίου Πολέμου ο  Καρλ Μπλέγκεν είχε εμπλακεί στο έργο ανακούφισης των θυμάτων του πολέμου στη Βουλγαρία και την περιοχή της Μακεδονίας, και έλαβε ως διάκριση  το ανώτερο Τάγμα Αριστείας, Τάγμα του Σωτήρος, από την Ελλάδα το 1919.

Μετά τον πόλεμο ολοκλήρωσε το Διδακτορικό δίπλωμα του στη Φιλοσοφία (Ph.D.) στο Πανεπιστήμιο Γέιλ το 1920. Επίσης ήταν τότε βοηθός διευθυντή στην Αμερικανική Σχολή Κλασικών Σπουδών στην Αθήνα (1920-1926). Κατά τη διάρκεια της θητείας του πραγματοποίησε ανασκαφές στις «Ζυγουριές» (είναι λόφος στα δυτικά του Αγίου Βασιλείου Κορινθίας), στον Φλειούντα, στην Πρόσυμνα Αργολίδας, (κοντά στις Μυκήνες και το Άργος, Δήμος Άργους - Μυκηνών) και στον Υμηττό.
Το 1927, ο Καρλ Μπλέγκεν προσχώρησε στη σχολή του Πανεπιστημίου του Σινσινάτι και ήταν καθηγητής της κλασικής αρχαιολογίας στο Πανεπιστήμιο του Σινσινάτι στο διάστημα μεταξύ των ετών 1927 - 1957.  Οι ανασκαφές του στην Τροία διεξήχθησαν μεταξύ 1932 και 1938, και ακολούθησαν εκείνες στο Παλάτι του Νέστορα στην αρχαία Πύλο, κοντά στη σύγχρονη πόλη της Πύλου το 1939. Μετά την αναγκαστική διακοπή λόγω του Β’ Παγκοσμίου Πολέμου η ανασκαφή συνεχίζεται  και μεταξύ των ετών 1952 - 1966. Ο Καρλ Μπλέγκεν συνταξιοδοτήθηκε το 1957.

Έλαβε τίτλους τιμής (επίτιμος διδάκτωρ) από το Πανεπιστήμιο του Όσλο (Όσλο) και από το Αριστοτέλειο Πανεπιστήμιο Θεσσαλονίκης (Θεσσαλονίκη) το 1951 και τιμητική διάκριση ως «Δόκτωρ των Γραμμάτων» (αγγλικά: Doctor of Letters - D.Litt.) από το Πανεπιστήμιο της Οξφόρδης (Οξφόρδη) το 1957 και τιμητική διάκριση ως «Δόκτωρ των Νόμων» (λατινικά: Legum Doctor, αγγλικά: Doctor of Laws - LL.D.) από το Πανεπιστήμιο του Σινσινάτι (Σινσινάτι) το 1958.

Περαιτέρω τιμητικές διακρίσεις μετά το 1963: Διάκριση ως «Δόκτωρ των Γραμμάτων» (Litt.D.) από το Πανεπιστήμιο του Κέμπριτζ (Κέμπριτζ), από το Εθνικό και Καποδιστριακό Πανεπιστήμιο Αθηνών (Αθήνα) το Κολλέγιο Εβραϊκής Ένωσης - Εβραϊκό Ινστιτούτο της Θρησκείας (Ιερουσαλήμ). 
Το 1965 ο Καρλ Μπλέγκεν έγινε ο πρώτος αποδέκτης του «Χρυσού Μεταλλίου» του Αρχαιολογικού Ινστιτούτου της Αμερικής για τα αρχαιολογικά του επιτεύγματα.
Η Βιβλιοθήκη Κάρλ Μπλέγκεν (αγγλικά: Carl Blegen Library) βρίσκεται στην πανεπιστημιούπολη του Πανεπιστημίου του Σινσινάτι. Υπάρχει και αντίστοιχη βιβλιοθήκη, η  Βιβλιοθήκη Κάρλ Μπλέγκεν στην Ελλάδα στην έδρα της Αμερικανικής Σχολής Κλασικών Σπουδών στην Αθήνα, η οποία έχει βιβλία για κλασικές σπουδές. Η Αμερικανική Σχολή Κλασικών Σπουδών στην Αθήνα έχει επίσης υπό την εποπτεία της και τη Γεννάδειο Βιβλιοθήκη, που ιδρύθηκε το 1926 και ένα εργαστήριο, το Εργαστήριο Βιενέρ (αγγλικά: Wiener) που ιδρύθηκε το 1992, για την ανάλυση ανθρώπινων και ζωικών σκελετικών καταλοίπων, τη μελέτη παλαιοπεριβάλλοντος και τη γεωαρχαιολογία.
Η Βιβλιοθήκη Κάρλ Μπλέγκεν του Πανεπιστημίου του Σινσινάτι. έχει επιμεληθεί επίσης μια έκθεση που ονομάζεται «Ανακαλύπτοντας τον Καρλ Μπλέγκεν», που περιλαμβάνει εικόνες από μεγάλες αρχαιολογικές ανασκαφές του Καρλ Μπλέγκεν στην αρχαία Τροία και την αρχαία Πύλο, καθώς και το έργο και τη ζωή του στο Πανεπιστήμιο της Καλιφόρνιας και στο εξωτερικό.  
Υπάρχει επίσης η Αίθουσα Μπλέγκεν  στην Πανεπιστημιούπολη του  Πανεπιστημίου της Μινεσότα (αγγλικά: Blegen Hall on the West Bank of the Minneapolis campus of the University of Minnesota in the USA), που ονομάσθηκε και «Πανεπιστημιούπολη των Διδύμων» (αγγλικά:Twin City Campus) από τους δύο επιστήμονες αδελφούς, τον αρχαιολόγο  Κάρλ Μπλέγκεν  και τον νεότερο αδελφός του τον ιστορικό Θεόδωρο Μπλέγκεν, όχι ως πραγματικά δίδυμα, αλλά ως «δίδυμο» επιστημόνων του πανεπιστημίου αυτού.
Εκτός από την κατοικία του στην Αθήνα (το νεοκλασικό κτίριο της οδού Πλουτάρχου 9 στο Κολωνάκι), που έγινε δωρεά στην Αμερικανική Σχολή Κλασικών Σπουδών στην Αθήνα, προς τιμή του Καρλ Μπλέγκεν, έχει ονομασθεί και δρόμος στη Χώρα Μεσσηνίας.Άρθρο της Μαίρης Αδαμοπούλου με τίτλο:  «Ημερίδα για τον αρχαιολόγο Καρλ Μπλέγκεν: Από την Τροία στα μαστίχα - πάρτι. Ημερίδα για τον αρχαιολόγο Καρλ Μπλέγκεν ανοίγει την πόρτα του νεοκλασικού του στο Κολωνάκι», στις 31/05/2013, στην εφημερίδα Τα Νέα και στην ηλεκτρονική πύλη της: Ημερίδα για τον αρχαιολόγο Καρλ Μπλέγκεν: Από την Τροία στα μαστίχα - πάρτιΠηγή: Το άρθρο του Αντώνη Πετρόγιαννη, με τίτλο: «Καρλ Μπλέγκεν: Από την Τροία μέχρι τα παλάτια του Νέστορα», στις 30/05/2013, στην εφημερίδα Θάρρος της Καλαμάτας Καρλ Μπλέγκεν: «Από την Τροία μέχρι τα παλάτια του Νέστορα»  Στο αρχαιολογικό μουσείο Χώρας στεγάζονται πολλά από τα ευρήματα του Μπλέγκεν.

Προσωπική ζωή
Το 1924 ο Καρλ Μπλέγκεν παντρεύτηκε την Ελίζαμπεθ Πήρς (αγγλικά: Elizabeth Denny Pierce), (1888-1966) στο Λέικ Πλάσιντ της Νέας Υόρκης. Και οι δύο τους συναποτέλεσαν μια ασυνήθιστη σχέση με τον Μπέρτ Χιλ (αγγλικά: Bert Hodge Hill) και την Ίντα Χιλ (αγγλικά: Ida Thallon Hill), που ονομάσθηκε «το Κουαρτέτο».
μικρογραφία|Τάφος των Καρλ Μπλέγκεν και Ελίζαμπεθ Πήρς Μπλέγκεν στο Προτεσταντικό τμήμα του Πρώτου Νεκροταφείου Αθηνών
Ο Καρλ Μπλέγκεν πέθανε στην Αθήνα στις 24 Αυγούστου 1971 σε ηλικία 84 ετών. Είναι θαμμένος στο Προτεσταντικό τμήμα του Πρώτου Νεκροταφείου Αθηνών, μαζί με την σύζυγο του Ελίζαμπεθ Πήρς Μπλέγκεν. Οι τάφοι της Ίντα Χιλ και του Μπέρτ Χιλ βρίσκονται επίσης σε αυτό το τμήμα. Κληροδότησε την μεγάλη συλλογή των εγγράφων του στην Αμερικανική Σχολή Κλασικών Σπουδών στην Αθήνα.

Βιβλιογραφία
«Μελέτες στις Τέχνες και την Αρχιτεκτονική», (Πανεπιστήμιο της Πενσυλβάνια, 1941)  - “Studies in the Arts and Architecture ” (University of Pennsylvania. 1941).
 «Τροία: Οι ανασκαφές διεξάγονται από το Πανεπιστήμιο του Σινσινάτι, 1932-1938», 4 τόμοι.  (1950-1958) –“Troy: Excavations Conducted by the University of Cincinnati, 1932–38”, 4 vols. (1950–58).
 «Η Τροία και οι Τρώες» - “Troy and the Trojans”,  (Praeger. 1963).
 «Το Ανάκτορο του Νέστορα στην Πύλο στη Δυτική Μεσσηνία», μαζί με την Μάριον Ρόουσον, (αγγλικά: Marion Rawson), 3 τόμοι, 1966-1973 – “The Palace of Nestor at Pylos in Western Messinia” (with Marion Rawson. 3 vols. 1966–73).

Αναφορές

Άλλες πηγές

Στα ελληνικά
 Το άρθρο του καθηγητή Αρχαιολογίας του Πανεπιστημίου Αθηνών Γεωργίου Σ. Κορρέ, με τίτλο: «Το ανάκτορον του Νέστορος - Βρίσκεται στον Επάνω Εγκλιανό και είναι ένα από τα σημαντικότερα μνημεία της Μυκηναϊκής Ελλάδας», από το ειδικό ένθετο Επτά Ημέρες, της εφημερίδας Η Καθημερινή. Επιμέλεια αφιερώματος: Κωστής Βατικιώτης, Κυριακή 2 Οκτωβρίου 1994. Επτά Ημέρες, Κυριακή 2 Οκτωβρίου 1994, σελ. 4-6. 
 Καρλ Μπλέγκεν (αγγλικά: Carl Blegen), Μάριον Ρόουσον (αγγλικά: Marion Rawson), «Το Ανάκτορο του Νέστορος: Σύντομος Οδηγός», έκδοση: Γεν. Διεύθυνσις Αρχαιοτήτων και Αναστηλώσεως, 1970.
 Καρλ Μπλέγκεν και Μάριον Ρόουσον, Αμερικανοί αρχαιολόγοι και συγγραφείς του μικρού οδηγού: «Στο ανάκτορο του Νέστορα», εκδόσεις «Παπαδήμα», Αθήνα 2007. Ο οδηγός, έχει συμπληρωθεί με τα νεότερα στοιχεία από τους Αμερικανούς επίσης αρχαιολόγους,  τον Τζακ Ντέιβις και την Σίνθια Σέλμερντιν. Σε μετάφραση της Λίτσας Χατζηφώτη, συζύγου του Ιωάννη Χατζηφώτη (Λίτσα Ι. Χατζηφώτη ) Πηγή: Το άρθρο: Στο ανάκτορο του Νέστορα, στις 28/03/2008, στην εφημερίδα Το Βήμα, επίσης Οδηγός στο ανάκτορο του Νέστορα.

Στα αγγλικά
 Petrakis, Susan L. Ayioryitika: The 1928 Excavations of Carl Blegen at a Neolithic to Early Helladic Settlement in Arcadia (INSTAP Academic Press. 2002) – Σουζάν Πετράκη, «Αγιοργήτικα: Οι ανασκαφές του 1928 του Καρλ Μπλέγκεν σε έναν, από την Νεολιθική στην Πρωτοελλαδική, Οικισμό στην Αρκαδία».
 Carl W. Blegen, The Palace of Nestor at Pylos in Western Messenia, Vols I-II-III, Princeton 1966, 1969, 1973.
 Pylos Comes Alive, Industry and Administration in a Mycenaean Palace, ed. By C.W. Shel merdine and Thomas G. Palaima, New York 1984.
 Carl William Blegen,  Marion Davis Rawson, “A guide to the Palace of Nestor: Mycenaean sites in its environs and the Chora Museum”, ASCSA, 2001, ISBN 9780876616406
 Jack L. Davis (ed.) “Sandy Pylos. An Archaeological History from Nestor to Navarino”, ISBN 0-29271595-1

 Εξωτερικοί σύνδεσμοι 
Στα ελληνικά
 Το άρθρο της Μαίρης Αδαμοπούλου με τίτλο:  «Ημερίδα για τον αρχαιολόγο Καρλ Μπλέγκεν: Από την Τροία στα μαστίχα - πάρτι. Ημερίδα για τον αρχαιολόγο Καρλ Μπλέγκεν ανοίγει την πόρτα του νεοκλασικού του στο Κολωνάκι», στις 31/05/2013, στην εφημερίδα Τα Νέα και στην ηλεκτρονική πύλη της: Ημερίδα για τον αρχαιολόγο Καρλ Μπλέγκεν: Από την Τροία στα μαστίχα - πάρτι
 Το άρθρο του Αντώνη Πετρόγιαννη, με τίτλο: «Καρλ Μπλέγκεν: Από την Τροία μέχρι τα παλάτια του Νέστορα», στις 30/05/2013, στην εφημερίδα Θάρρος της Καλαμάτας, Καρλ Μπλέγκεν: «Από την Τροία μέχρι τα παλάτια του Νέστορα» 
 Η Ιστοσελίδα «ΟΔΥΣΣΕΥΣ» του Υπουργείου Πολιτισμού Άνω Εγκλιανός Μεσσηνίας - Ιστορικό  και Άνω Εγκλιανός Μεσσηνίας - Περιγραφή 
 Το ειδικό ένθετο Επτά Ημέρες, της εφημερίδας Η Καθημερινή. Επιμέλεια αφιερώματος: Κωστής Βατικιώτης, Κυριακή 2 Οκτωβρίου 1994. Επτά Ημέρες, Κυριακή 2 Οκτωβρίου 1994
 Η ιστοσελίδα του Δήμου Πύλου - Νέστορος, Δήμος Πύλου - Νέστορος για το Αρχαιολογικό Μουσείο Χώρας με παράλληλη εικονική ξενάγηση στο Μουσείο της Χώρας και εικόνες από τα εκθέματα  Αίθουσα Α ,  Αίθουσα Β  και Αίθουσα Γ. Επίσης Η ιστορία της έρευνας της Μυκηναϊκής Πύλου
 Η ιστοσελίδα του Αρχαιολογικού Μουσείου Μεσσηνίας ενότητα «Τα νέα από το Ανάκτορο…»  «Ανάρτηση -3-»
 Η ιστοσελίδα Το Μουσείο Χώρας, σελ.1 και Το Μουσείο Χώρας, σελ.2
 Η ιστοσελίδα: Εικόνες από το Ανάκτορο του Νέστορα 
 Η ιστοσελίδα: Ανάκτορο Νέστορα
 Η ιστοσελίδα: Ανάκτορο Νέστορος
 Η ιστοσελίδα: Παλάτι του Νέστορα – Μυκηναϊκό ανάκτορο Επάνω Εγκλιανού, Πύλος, Μεσσηνία, Πελοπόννησος, Ελλάδα
 Η ιστοσελίδα: Ανάκτορα του βασιλιά της Πύλου Νέστορα
 Η ιστοσελίδα: Το Ανάκτορο του Νέστορος 

Στα αγγλικά
 Εγκυκλοπαίδεια Μπριτάνικα, Το λήμμα της Εγκυκλοπαίδειας Μπριτάνικα για τον Καρλ Μπλέγκεν
  Blegen Library at the American School of Classical Studies at Athens
 Carl Blegen Library at the University of Cincinnati 

*
Κατηγορία:Αμερικανοί αρχαιολόγοι
Κατηγορία:Τάγμα του Σωτήρος
Κατηγορία:Ενταφιασμοί στο Πρώτο Νεκροταφείο Αθηνών